Космос-1234 је лансиран са космодрома Плесецк, СССР, 23. децембра 1980. Ракета-носач Р-14 Чусоваја (рус. Чусовая) (8К65, НАТО ознака SS-5 Skean) са додатим степеном је поставила сателит у орбиту око планете Земље. Маса сателита при лансирању је износила 40 килограма. Космос-1234 је био комуникациони сателит.

Герард ван Свитен, којег је Марија Терезија позвала из Холандије након смрти своје сестре Марије Ане, основао је највећу болницу у Европи и служио као лични лекар Марије Терезије.

Двопроточни турбомлазни мотори се грубо деле на категорије, са малом и са великом количином обилазећег ваздуха, око језгра. Мотори са малим односом двопроточности, кориснији су за ловачке авионе, пресретаче. За борбене авионе, за непосредну подршку, при земљи, користе се мотори са великим односом двопроточнсти, а за вишенаменске борбене авионе са средњом, од 0,45 до 0,5. За путничке авионе се захтева висок однос двопроточности, што обезбеђује ниску потрошњу горива и малу буку.

Прво исказивање ауторитета нове владарке представљао је формално признавање њене власти од стране аустријских земаља 22. новембра 1740. године. Био је то детаљно испланиран јавни догађај који је служио као формално признање Марије Терезије као законитог владара Аустрије. Истог дана је у Хофбургу положена заклетва на верност Марији Терезији. За краља Чешке крунисана је 25. јуна 1741. године у Катедрали светог Мартина, традиционалном месту крунисања чешких монарха.

Град такође име највећу луку на источном Медитерану. Намера је да лука постане главна повезница за даља путовања усмерена ка Сирији, Јордану, Ираку и земљама Залива (Заливске земље).

Неки од ликова у серији су делимично или потпуно ослобођени клетве. Један од њих је Хенри, који је рођен годину дана пре него што је клетва бачена, у стварном свету. Он напушта Сторибрук у епизоди Пилот да би довео Ему из Бостона. Она сазнаје да је избегла клетву у чаробном ормару. Касније, представљени су Аугуст Бут (Пинокио) и Нил Кесиди (БелФајр). Аугуст је дошао у прави свет са Емом, ни њега није захватила клетва, а Нил је напустио Зачарану шуму крозпортал, много година пре него што је клетва бачена. Ређина, Мр. Голд и Џеферсон (Луди Шеширџија) су свесни проклетства и сећају се својих претходних живота. Такође нису захваћени ни Капетан Кука, Робин Худ, Зелена, Круела Де Вил и Урсула јер су били имуни или су путовали у друга царства. Други ликови, Исак, је такође имун јер је он аутор и може да пише свој пут кроз царства уместо да буде заробљен у књизи Некада Давно.

Истина о Буњевцима и Шокцима је брошура Александра Мартиновића објављена 1940. г. под издаваштвом Српског културног клуба у Суботици након потписивања споразума Цветковић-Мачек, у време ратног притиска и политичких превирања. Мартиновић образлаже теорију о српском пореклу Буњеваца, позивајући се на радове Доситеја Обрадовића, Вука Караџића, Јована Скерлића, Јована Ердељановића, али и Павла Шафарика, Имбре Ткалца Игњатијевића, Ивана Ивањија и др. Како оцењује др Саша Марковић, Мартиновићева реторика, иако је намеравала да се заснива на научном објашњењу проблематичног питања, клизила је у политички памфлет.